അഞ്ചുതെങ്ങില് സ്ട്രെസ് വിമുക്ത ഗ്രാമം പദ്ധതി ഉദ്ഘാടനം കടക്കാവൂര്: ലോക മാനസികാരോഗ്യ ദിനത്തോടനുബന്ധിച്ച് അഞ്ചുതെങ്ങു ഗ്രാമ പഞ്ചായത്ത് പ്രൈമറി ഹെല്ത്ത് സെന്ററില് സ്ട്രെസ് വിമുക്ത ഗ്രാമം പദ്ധതിക്ക് തുടക്കം. പദ്ധതിയുടെ ഉദ്ഘാടനം വി. ശശി എം.എല്.എ നിര്വഹിച്ചു. പഞ്ചായത്ത് പ്രസിഡന്റ് വി. ലൈജു അദ്ധ്യക്ഷത വഹിച്ചു. ചിറയിന്കീഴ് ബ്ലോക്ക് പഞ്ചായത്ത് പ്രസിഡന്റ് ജയശ്രീ, ജില്ലാ പഞ്ചായത്ത് അംഗം ആര്. സുഭാഷ് എന്നിവര് മുഖ്യ പ്രഭാഷണം നടത്തി. മെഡിക്കല് കോളേജ് സോഷ്യല് സയന്റിസ്റ്റ് ഡോ. നസീര്, പ്രൊഫസര്. ജോസ് മണി എന്നിവര് പദ്ധതി വിശദീകരണം നടത്തി. ആഴ്ചയില് ഒരിക്കല് പ്രത്യേകം പ്രവര്ത്തിക്കുന്ന ഈ ക്ലിനിക്കില് മാനസിക പ്രശ്നങ്ങള് അനുഭവിക്കുന്നവര്ക്ക് സൗജന്യ കൗണ്സലിംഗ്, മാനസിക സാമൂഹിക പ്രതിവിധികള്, റഫറല് സേവനങ്ങള് എന്നിവ ലഭ്യമാകും.